General Election 2019: दिग्विजय सिंह को मिला कन्हैया कुमार का साथ, कांग्रेस नेता के लिए भोपाल में दो दिन करेंगे प्रचार, देखें VIDEO  
दिग्विजय सिंह बोले- मैं कन्हैया का समर्थक
भोपाल में दिग्विजय के समर्थन में प्रचार करेंगे कन्हैया
8 और 9 मई को भोपाल में दिग्विजय सिंह का प्रचार करेंगे कन्हैया
Digvijaya Singh:Main Kanhaiya Kumar ka samarthak hoon.Aur maine apne party mein bhi iss baat ko kaha ki RJD ne bohot badi galti ki hai aur maine koshish ki baat karne ki yeh seat CPI ko dena chahiye. Aur mujhe iss baat ki khushi hai 8 aur 9 ko vo prachar karne Bhopal aaraha hai. pic.twitter.com/acTIbiT1uZ

दिग्विजय सिंह (Digvijaya Singh) ने कहा कि वे कन्हैया कुमार के समर्थक हैं और वह भोपाल प्रचार करने आ रहे हैं. दिग्विजय सिंह ने कहा, 'मैं कन्हैया कुमार (Kanhaiya Kumar) का समर्थक हूं. मैंने अपनी पार्टी में इस बात को कहा कि आरजेडी ने बहुत बड़ी गलती की. मैंने कोशिश की बात करने की कि ये सीट सीपीआई को देना चाहिए. मुझे इस बात की ख़ुशी है कि 8 और 9 को कन्हैया कुमार मेरा प्रचार करने भोपाल आ रहे हैं.'
भोपाल में दिग्विजय सिंह के खिलाफ बीजेपी ने प्रज्ञा सिंह ठाकुर को उम्मीदवार बनाया है. दो बार मध्य प्रदेश के मुख्यमंत्री रह चुके दिग्विजय सिंह ने कहा कि कन्हैया कुमार युवाओं के बीच एक विचारधारा के रूप में उभरे हैं. उधर, बेगूसराय में कन्हैया कुमार (Kanhaiya Kumar) का मुकाबला बीजेपी के केंद्रीय मंत्री गिरिराज सिंह (Giriraj Singh) और राजद के तनवीर हसन से होगा. बेगूसराय में सोमवार को मतदान होगा, जबकि भोपाल में 19 मई को सात चरणों के आम चुनाव (Lok Sabha Election 2019) के अंतिम चरण में मतदान होना है. वहीं, मतों की गिनती 23 मई को होगी.
भोपाल संसदीय क्षेत्र में विधानसभा की आठ सीटें आती हैं. लगभग चार माह पहले हुए विधानसभा के चुनाव में भाजपा ने आठ में से पांच और कांग्रेस ने तीन सीटें जीती. लिहाजा सरकार में बदलाव के बाद भी भोपाल संसदीय क्षेत्र के विधानसभा क्षेत्रों में भाजपा को कांग्रेस के मुकाबले ज्यादा सफलता मिली थी. दिग्विजय सिंह भी प्रज्ञा की उपस्थिति से सियासी माहौल में आने वाले बदलाव को पहले ही भांप गए थे, यही कारण है कि उन्होंने प्रज्ञा का स्वागत करते हुए एक वीडियो संदेश जारी किया था. सिंह स्वयं जहां खुलकर प्रज्ञा पर हमला करने से बच रहे हैं, वहीं कार्यकर्ताओं को भी इसी तरह की हिदायतें दे रहे हैं. सिंह को यह अहसास है कि मालेगांव बम धमाके और प्रज्ञा पर सीधे तौर पर कोई हमला होता है तो चुनावी दिशा बदल सकती है. सिंह भोपाल के विकास का रोड मैप और अपने कार्यकाल में किए गए कामों का ब्योरा दे रहे हैं.